CELEX: 
Language: hr
Date: 2017-11-15 00:00:00
Title: DELEGIRANA UREDBA KOMISIJE (EU) …/... o izmjeni Delegirane uredbe Komisije (EU) 2016/1238 u vezi sa zahtjevima u pogledu sastava i s osobinama kvalitete mlijeka i mliječnih proizvoda koji su prihvatljivi za javnu intervenciju i potpore za privatno skladištenje

OBRAZLOŽENJE
            
            
               1.KONTEKST DELEGIRANOG AKTA
            
            
               Reformom zajedničke poljoprivredne politike („ZPP”) iz 2013. potvrđeno je da bi se sustav javne intervencije i potpora za privatno skladištenje, dviju glavnih tržišnih mjera ZPP-a, kako je utvrđeno u Uredbi (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda („Uredba o ZOT-u”), trebao nastaviti primjenjivati.
            
            
               Neke metode analize utvrđene Uredbom Komisije (EZ) br. 273/2008 nisu ažurirane od 2008. te ih je potrebno preispitati, posebno s obzirom na preciznost metoda te na prihvatljivo administrativno opterećenje i prihvatljive troškove za države članice i subjekte. Stoga je uredbu o metodama analize za javnu intervenciju i privatno skladištenje potrebno staviti izvan snage i zamijeniti pojednostavnjenim pravilima koja su u skladu s Ugovorom iz Lisabona i odgovarajućim ovlastima iz mjerodavnih temeljnih akata. Nadalje, u skladu s novom strukturom sekundarnog zakonodavstva postojeće zasebne uredbe kojima su obuhvaćene metode analize za proizvode u okviru javne intervencije i potpore za privatno skladištenje uključit će se u delegirane i provedbene horizontalne akte povezane s navedenim mjerama.
            
            
               U svrhu usklađivanja utvrđeno je opsežno ispitivanje metoda radi osiguranja provedbe provjere kvalitete mliječnih proizvoda otkupljenih u okviru javne intervencije ili prihvatljivih za potporu za privatno skladištenje te pojednostavnjenja relevantnih odredbi uredbi Komisije.
            
            
               Zbog nekih tehničkih poboljšanja analitičke metodologije trebalo bi preispitati zahtjeve u pogledu sastava i osobine kvalitete određenih mliječnih proizvoda u vezi s javnom intervencijom i potporama za privatno skladištenje. Istovremeno su se više uzimala u obzir postojeća pravila Unije povezana sa zahtjevima u pogledu higijene za mliječne proizvode. Stoga je potrebno ažurirati parametre kvalitete za otkup u okviru javne intervencije i za privatno skladištenje mliječnih proizvoda. To se nastoji postići ovom Delegiranom uredbom i paralelnom provedbenom uredbom. Radi osiguranja dosljednosti, zakonodavne koherentnosti i sigurnosti, odnosno izbjegavanja pravnih praznina, Delegiranu uredbu trebalo bi donijeti i primjenjivati od istog datuma kao i Provedbenu uredbu.
            
            
               2.SAVJETOVANJA PRIJE DONOŠENJA AKTA
            
            
               Komisija je sa stručnjacima koje su imenovale države članice raspravljala o nacrtima provedbenog i delegiranog akta na sastancima stručne skupine za ZOT tijekom razdoblja od studenoga 2016. do srpnja 2017. te je uzela u obzir mišljenja i stajališta koja su izražena na tim savjetovanjima.
            
            
               Nacrti provedbene i delegirane uredbe bili su dostupni za javno savjetovanje u okviru portala Bolja regulativa u razdoblju od četiri tjedna, od 8. rujna do 6. listopada 2017. Ukupno je za svaki nacrt primljen jedan doprinos. 
            
            
               Stručnjaci Europskog parlamenta bili su obaviješteni o svim tim raspravama i pozvani na sve sastanke.
            
            
               3.PRAVNI ELEMENTI DELEGIRANOG AKTA
            
            
               Ovim delegiranim aktom izmjenjuje se Delegirana uredba (EU) 2016/1238 u pogledu uvjeta prihvatljivosti proizvoda za programe s obzirom na različite prirode proizvoda i posebno u pogledu zahtjeva povezanih s analizom mlijeka i mliječnih proizvoda.
            
            
               Kako bi se osigurala usklađenost kontrola, potrebno je utvrditi ograničenja u pogledu traženih parametara. Stoga je potrebno ažurirati horizontalnu delegiranu uredbu o javnoj intervenciji kako bi ona bila u skladu s novim provedbenim pravilima.
            
            
               DELEGIRANA UREDBA KOMISIJE (EU) …/...
            
            
               оd 15.11.2017.
            
            
               o izmjeni Delegirane uredbe Komisije (EU) 2016/1238 u vezi sa zahtjevima u pogledu sastava i s osobinama kvalitete mlijeka i mliječnih proizvoda koji su prihvatljivi za javnu intervenciju i potpore za privatno skladištenje 
            
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007
                  1
               , a posebno njezin članak 19. stavak 1. točku (a),
            
         
         
            
               budući da:
            
            
               (1)Delegiranom uredbom Komisije (EU) 2016/1238
                  2
                utvrđuju se zahtjevi u pogledu sastava i osobine kvalitete mlijeka i mliječnih proizvoda koji su prihvatljivi za javnu intervenciju i potpore za privatno skladištenje.
            
            
               (2)Zbog tehničkih poboljšanja metodologije koja se upotrebljava u analizi i ocjenjivanju kvalitete mlijeka i mliječnih proizvoda te radi usklađivanja postojećih pravila Unije povezanih sa zahtjevima u pogledu higijene, potrebno je preispitati i ažurirati parametre zahtjeva u pogledu sastava i osobina kvalitete određenih mliječnih proizvoda prihvatljivih za javnu intervenciju i potpore za privatno skladištenje. 
            
            
               (3)Priloge IV. i V. Delegiranoj uredbi Komisije (EU) 2016/1238 trebalo bi stoga na odgovarajući način izmijeniti, 
            
            
               DONIJELA JE OVU UREDBU:
            
            
               Članak 1.
            
            
               Prilozi Delegiranoj uredbi (EU) 2016/1238 mijenjaju se kako slijedi:
            
            
               (a) Dio II. Priloga IV. zamjenjuje se tekstom iz Priloga I. ovoj Uredbi. 
            
            
               (b) Dio II. Priloga V. zamjenjuje se tekstom iz Priloga II. ovoj Uredbi. 
            
            
               Članak 2.
            
            
               Ova Uredba stupa na snagu sedmog dana od dana objave u Službenom listu Europske unije.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu 15.11.2017.
            
            
               
                     Za Komisiju
               
               
                     Predsjednik
                     Jean-Claude JUNCKER
               
            
         
         
            
                  
                     (1)
                  
                        SL L 347, 20.12.2013., str. 671. 
               
               
                  
                     (2)
                  
                        Delegirana uredba Komisije (EU) 2016/1238 od 18. svibnja 2016. o dopuni Uredbe (EU) br. 1308/2013 Europskog parlamenta i Vijeća s obzirom na javnu intervenciju i potpore za privatno skladištenje (SL L 206, 30.7.2016., str. 15.)
               
            
      
    ---documentbreak--- 
      
         
         
            
               PRILOG I.
            
            
               „DIO II. 
            
            
               Zahtjevi u pogledu sastava i osobine kvalitete
            
            
               Maslac je čvrsta emulzija, uglavnom vrste voda-u-ulju, sa sljedećim osobinama u pogledu sastava i kvalitete:
            
            
                     
                        Parametri
                     
                  
                  
                     
                        Sadržaj i osobine kvalitete
                     
                  
               
                     
                        Masti
                     
                  
                  
                     
                        Najmanje 82 %
                     
                  
               
                     
                        Voda
                     
                  
                  
                     
                        Najviše 16 %
                     
                  
               
                     
                        Bezmasna suha tvar
                     
                  
                  
                     
                        Najviše 2 %
                     
                  
               
                     
                        Kiselost masti
                     
                  
                  
                     
                        Najviše 1,2 mmol/100 g masti
                     
                  
               
                     
                        Peroksidni broj
                     
                  
                  
                     
                        Najviše 0,3 meq kisika/1 000 g masti
                     
                  
               
                     
                        Nemliječna mast
                     
                  
                  
                     
                        Ne može se otkriti analizom triglicerida
                     
                  
               
                     
                        Senzorne osobine
                     
                  
                  
                     
                        Najmanje četiri od ukupno pet bodova za izgled, okus i gustoću
                     
                  
               
               ”
               
            
               PRILOG II.
            
            
               „DIO II.
            
            
               Zahtjevi u pogledu sastava i osobine kvalitete 
            
            
                     
                        Parametri
                     
                  
                  
                     
                        Sadržaj i osobine kvalitete
                     
                  
               
                     
                        Bjelančevine 
                     
                  
                  
                     
                        Najmanje 34,0 % u pogledu nemasne suhe tvari
                     
                  
               
                     
                        Masti 
                     
                  
                  
                     
                        Najviše 1,00 %
                     
                  
               
                     
                        Voda 
                     
                  
                  
                     
                        Najviše 3,5 %
                     
                  
               
                     
                        Titracijska kiselost u ml decinormalne otopine natrijeva hidroksida
                     
                  
                  
                     
                        Najviše 19,5 ml
                     
                  
               
                     
                        Laktati 
                     
                  
                  
                     
                        Najviše 150 mg/100 g
                     
                  
               
                     
                        Pokus na fosfatazu
                     
                  
                  
                     
                        Negativan, tj. nema više od 350 mU fosfatazne aktivnosti po litri rekonstituiranog mlijeka
                     
                  
               
                     
                        Indeks netopivosti
                     
                  
                  
                     
                        Najviše 0,5 ml (24 °C)
                     
                  
               
                     
                        Sagorjele čestice 
                     
                  
                  
                     
                        Najviše 15,0 mg, tj. minimalno disk B
                     
                  
               
                     
                        Mikroorganizmi 
                     
                  
                  
                     
                        Najviše 40 000 CFU/g
                     
                  
               
                     
                        Mlaćenica (1) 
                     
                  
                  
                     
                        Nema je (2)
                     
                  
               
                     
                        Sirutka dobivena sirištem (3) 
                     
                  
                  
                     
                        Nema je
                     
                  
               
                     
                        Sirutka dobivena kiselinom (3) 
                     
                  
                  
                     
                        Nema je (4) ili najviše150 mg/100 g (5)
                     
                  
               
                     
                        Okus i miris
                     
                  
                  
                     
                        Bez primjesa
                     
                  
               
                     
                        Izgled
                     
                  
                  
                     
                        Bijele ili lagano žućkaste boje, bez nečistoća i obojanih čestica
                     
                  
               
               (1) „Mlaćenica” znači nusproizvod u proizvodnji maslaca koji se dobiva nakon mlaćenja vrhnja i odvajanja krute masti.
            
            
               (2) Odsutnost mlaćenice može se utvrditi kontrolom na terenu u postrojenju za proizvodnju, koja se provodi bez prethodne najave najmanje jedanput tjedno, ili laboratorijskom analizom konačnog proizvoda, pri čemu se utvrdilo najviše 69,31 mg dipalmitoil-fosfatidiletanolamina po 100 g.
            
            
               (3) „Sirutka” znači nusproizvod u proizvodnji sira ili kazeina dobiven djelovanjem kiselina, sirišta i/ili kemijsko-fizičkih procesa.
            
            
               (4) U slučaju provedbe kontrola na terenu.
            
            
               (5) U slučaju primjene norme ISO 8069. ”